AZ EURÓPAI PARLAMENT ÉS A TANÁCS HATÁROZATA
(2005. szeptember 7.)
a 2000-2006 közötti időszakra szóló pénzügyi terv átdolgozásáról
(2005/708/EK)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra és különösen annak 19., 20. és 21. pontjára (1),
tekintettel a pénzügyi terv felülvizsgálatáról szóló, 2003. május 19-i 2003/430/EK európai parlamenti és tanácsi határozatra (2),
tekintettel a Bizottság ajánlásaira,
a Szerződés 272. cikke (9) bekezdésének ötödik albekezdésében (3) rögzített eljárásnak megfelelően eljárva,
mivel:
Ta közös agrárpolitika Tanács által 2003 szeptemberében elfogadott reformja (4) a közvetlen kifizetések csökkentését („modulációját”) irányozza elő a vidékfejlesztési politika finanszírozására annak érdekében, hogy megfelelőbb egyensúlyt biztosítson a fenntartható mezőgazdaság előmozdítását célzó szakpolitikai eszközök és a vidékfejlesztés előmozdítását célzó szakpolitikai eszközök között, valamint hogy biztosítsa a további vidékfejlesztési intézkedések finanszírozását. A 2003/430/EK határozat által átdolgozott, a költségvetési fegyelemről és a költségvetési eljárás javításáról szóló intézményközi megállapodás I. mellékletében rögzített pénzügyi tervet (a továbbiakban: pénzügyi terv) ezért úgy kell módosítani, hogy figyelembe vegye a moduláció hatását a 2006. évre. Következésképpen az 1a. „Közös agrárpolitika” alfejezet kötelezettségvállalási előirányzatai felhasználhatók az 1b. „Vidékfejlesztés” alfejezet alatt szereplő további intézkedések finanszírozására anélkül, hogy az 1. „Mezőgazdaság” fejezet felső határában változás következne be,
A KÖVETKEZŐKÉPPEN HATÁROZOTT:
1. cikk
A pénzügyi terv az alábbiak szerint kerül átdolgozásra:
Az 1a., 1b., 2a. és 2b. táblázatok 1. fejezetében a kötelezettségvállalási előirányzatokra vonatkozó éves felső határok az alábbiak szerint módosulnak:
a)
az 1a. alfejezetben („Közös agrárpolitika”) szereplő számadat 2006-ban a modulációnak megfelelő összeggel csökkentésre kerül;
A Közös agrárpolitikára előirányzott csökkentett összeg
2006
millió euró/1999-es árakon
- 570
millió euró/2005-ös árakon
- 655
b)
az 1b. alfejezetben („Vidékfejlesztés”) szereplő számadat 2006-ban a modulációnak megfelelő összeggel megemelésre kerül.
A Vidékfejlesztésre előirányzott megemelt összeg
2006
millió euró/1999-es árakon
+ 570
millió euró/2005-ös árakon
+ 655
2. cikk
(1) Az Európai Unió pénzügyi tervét, 1999-es árakon, a mellékletben szereplő 1a. és 1b. táblázat tartalmazza.
(2) A bruttó nemzeti jövedelemben (GNI) és az árakban bekövetkező mozgásoknak megfelelően 2005-re elvégzett technikai kiigazításból származó, ennek megfelelő pénzügyi tervet a mellékletben szereplő 2a. és 2b. táblázat tartalmazza.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Strasbourgban, 2005. szeptember 7-én.